### Τα υλικά στη ζωή μας Β΄τάξης
Αρχική | Χρησιμοποιούμε τα πράγματα γύρω μας | Πώς αλλάζουν τα πράγματα γύρω μας; | Αγγίζουμε, γευόμαστε και μυρίζουμε | Πληροφορίες

Χρησιμοποιούμε τα πράγματα γύρω μας

· εντοπίζουμε και περιγράφουμε υλικά που υπάρχουν γύρω μας,

· αναγνωρίζουμε και μελετάμε οδηγίες χρήσης υλικών που συναντάμε στην καθημερινή ζωή.

Προτεινόμενη διάρκεια: 4 διδακτικές ώρες

Σύμφωνα με το Πρόγραμμα Σπουδών, ο γενικός στόχος της ενότητας είναι οι μαθητές/- τριες να ερευνήσουν υλικά και τις ιδιότητές τους. (Τα υλικά και οι χρήσεις τους)

Τα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

· διεξάγουν μια έρευνα με υλικά (τεχνητά και φυσικά) που τους δίνονται και αφορά τις ιδιότητές τους που σχετίζονται με τη χρήση τους.

· συλλέγουν υλικά με βάση τις ιδιότητές τους.

· εντοπίζουν υλικά με βάση τις χρήσεις τους.

· διεξάγουν μια έρευνα σε αντικείμενα της καθημερινής τους ζωής για να εντοπίζουν τα υλικά από τα οποία κατασκευάζονται.

· διαπιστώνουν ότι τα αντικείμενα της καθημερινής ζωής κατασκευάζονται από διαφορετικά υλικά.

· ερμηνεύουν γιατί τμήματα από τα αντικείμενα της καθημερινής ζωής κατασκευάζονται από διαφορετικά υλικά.

· εντοπίζουν τις ομοιότητες και τις διαφορές ανάμεσα στα υλικά και τα αντικείμενα της καθημερινής ζωής.

· μελετούν τις οδηγίες χρήσης των αντικειμένων και των υλικών, επικίνδυνων ή μη, στο σπίτι και στο σχολείο ώστε να προφυλάσσονται από ατυχήματα.

· επιχειρηματολογούν με αποδείξεις για την αναγκαιότητα της εφαρμογής των οδηγιών χρήσης των αντικειμένων και των υλικών.

Περιορισμός: Προσοχή στα υλικά που δίνονται για γεύση ή όσφρηση ή αφή. Μπορούν να χρησιμοποιηθούν ζάχαρη ή αλάτι και (χαρτί με κολόνια, χαρτί χωρίς κολόνια). Για την αίσθηση της αφής μπορεί να δοθεί βαμβάκι ή μεταξωτό ύφασμα.

Επιστημονικό κομμάτι

Ένα σημαντικό κομμάτι της ανάπτυξης των παιδιών είναι η κατανόηση και η εκμάθηση της χρήσης υλικών και αντικειμένων γύρω τους. Τα παιδιά, μέσω της αλληλεπίδρασης με διάφορα υλικά, αναπτύσσουν τις λεπτές κινητικές δεξιότητες τους, ενδυναμώνονται οι μυείς των χεριών και των δακτύλων, κάτι που είναι κρίσιμο για δραστηριότητες, όπως η γραφή.[1] Μέσω της διερεύνησης και της πειραματικής αλληλεπίδρασης με τα υλικά, τα παιδιά αποκτούν βασικές επιστημονικές γνώσεις και κατανοήσεις. Μαθαίνουν για τις ιδιότητες των υλικών, όπως η πυκνότητα, η σκληρότητα και η διαλυτότητα, και αναπτύσσουν την ικανότητα να κάνουν υποθέσεις και να τις δοκιμάζουν.

Αρχική εικόνα

Πρόκειται δραστηριότητα όπου οι μαθητές/-τριες διερευνούν ιδιότητες υλικών. Θα μπορούσε ο/η εκπαιδευτικός να φέρει τα αντικείμενα που αναπαριστάνονται στην εικόνα στη σχολική τάξη κάνοντας πιο βιωματική τη μάθηση.

Απαντήσεις στις δραστηριότητες

Αντιστοιχίζουμε τα παρακάτω υλικά με τις λέξεις ή φράσεις που φανερώνουν τα χαρακτηριστικά τους.

Φέρνουμε αντικείμενα στην τάξη μας.

Πρόκειται για δραστηριότητα εντοπισμού αντικειμένων με βάση τις ιδιότητές τους. Μέσω αυτής, τα παιδιά μαθαίνουν να πειραματίζονται, να διερευνούν και να κατανοούν τα υλικά γύρω τους. Στην καταγραφή μπορεί να γίνει η αναλυτική παρουσίαση των ιδιοτήτων που βρέθηκαν.

Οδηγίες ασφαλούς χρήσης

Οι μαθητές/-τριες χωρισμένοι σε ομάδες επιλέγουν ένα αγαπημένο επιτραπέζιο παιχνίδι και γράφουν τις οδηγίες ασφαλούς χρήσης. Ενδεικτικά:

Οδηγίες Ασφαλούς Χρήσης του Σκακιού

Το σκάκι είναι ένα παιχνίδι στρατηγικής που προσφέρει διασκέδαση και πνευματική ανάπτυξη, αλλά όπως και με κάθε παιχνίδι, είναι σημαντικό να ακολουθούνται ορισμένες οδηγίες ασφαλούς χρήσης για να διασφαλιστεί η ευχάριστη και ασφαλής εμπειρία όλων των παικτών. Κατά τη διάρκεια του παιχνιδιού, βεβαιωθείτε ότι ο χώρος είναι κατάλληλα φωτισμένος και ότι η σκακιέρα τοποθετείται σε μια σταθερή και επίπεδη επιφάνεια για να αποφύγετε ατυχήματα. Προσέχετε ιδιαίτερα τα μικρά παιδιά, καθώς τα κομμάτια του σκακιού μπορεί να είναι μικρά και να αποτελούν κίνδυνο πνιγμού. Επίσης, ενθαρρύνετε τους παίκτες να κάθονται σε σωστή θέση για να αποφεύγουν την καταπόνηση της πλάτης και του αυχένα.

Φέρνουμε άδειες συσκευασίες προϊόντων στην τάξη και διαβάζουμε τις ετικέτες με τις οδηγίες για την ασφαλή χρήση τους.

Σκοπός της δραστηριότητας είναι να κατανοήσουν οι μαθητές/-τριες πως οι οδηγίες χρήσης είναι κρίσιμες για τη σωστή και ασφαλή χρησιμοποίηση των προϊόντων. Παρέχουν σαφείς και λεπτομερείς πληροφορίες σχετικά με την κατάλληλη λειτουργία, τη συντήρηση και την ασφάλεια, βοηθώντας τους χρήστες να αποφύγουν λάθη που θα μπορούσαν να οδηγήσουν σε ατυχήματα ή ζημιές. Επιπλέον, οι οδηγίες συμβάλλουν στη βελτίωση της εμπειρίας των χρηστών, διευκολύνοντας την κατανόηση των χαρακτηριστικών και των δυνατοτήτων ενός προϊόντος.

Απαντήσεις στις δραστηριότητες

Βάζουμε v στα αντικείμενα που περιέχουν επικίνδυνες ουσίες.

Στις παρακάτω εικόνες ας κυκλώσουμε τα υλικά που είναι σκληρά.

Στις παρακάτω εικόνες ας κυκλώσουμε τα υλικά που είναι μαλακά.

Στις παρακάτω εικόνες ας κυκλώσουμε τα υλικά που είναι απορροφητικά.

Στις παρακάτω εικόνες ας κυκλώσουμε τα υλικά που λυγίζουν εύκολα.

Στις παρακάτω εικόνες ας κυκλώσουμε όσα υλικά έχουν μια ξεχωριστή μυρωδιά.

Στις παρακάτω εικόνες ας κυκλώσουμε όσα ξεχωρίζουν για τη γεύση τους

Συμπληρώνουμε το παρακάτω κείμενο επιλέγοντας λέξεις από το πλαίσιο.

[1] Case-Smith, J. (2000). Effects of occupational therapy services on fine motor and functional performance in preschool children. American Journal of Occupational Therapy, 54(4), 372-380.